Publication: Magyar Közlöny
Issue: MK-2008-177 (Year: 2008, Number: 177)
Era: 2004-2010
Section: 3. számú melléklet a 34/2008. (XII. 12.) OKM rendelethez
Paragraph Index: 1631

5. Szófaji és alaktani elemzések (15 óra) A magyar nyelv alaktani típusa. A magyar alaktani sajátosságainak megítélésében vitában álló nyelvészeti iskolák eltérő megközelítése, a szembenálló nézetek, érvek összevetése. (Az eltérő fogalomkészlet mögött eltérő nyelvészeti elméletek állnak.) A szófaj fogalma, a szófaji kategorizálás lehetőségei. Általános grammatikai viszonyok (például határozottság, idő, mód, eset) alaktani megjelenése a magyarban. Jelentéselemek; a hangalak és jelentés viszonya, jelentésmező. Rokonértelműség, többjelentés a szavak, a szóelemek szintjén. Szabályok, normák, tendenciák, összefüggések felfedezése és megfogalmazása A morfémák jellemzőinek megállapítása, csoportokba sorolásuk, sorrendiségük szabályai. Gyakorlatok az elemek (szóelemek, szavak), valamint a szerkesztési módok szerepének megfigyelésére a jelentésben szó- illetőleg mondatalkotással. Gyakorlatok a magyar ige alakrendszerének (például az ikes ragozás kiveszőben levő alakjai) felhasználására. A szófajok osztályozási szempontjainak áttekintése, rendszerezése, a határesetek értelmezése. Rokonértelműség, többjelentésűség vizsgálata. A homonímia és szinonímia forrásának felismerése és rendszerezése a nyelv különböző szintjein A szójelentés motiváltságának vizsgálata. A helyesírás értelemtükröztető lehetőségeinek ismerete és felhasználása.

Source: https://magyarkozlony.hu/hivatalos-lapok/afec8bc05c7aa5bab86c470fb66432583c3a43c8/dokumentumok/ac8461939444793e41b3f48d2a919c12b6366309/letoltes